open-index/open-wikipedia-markdown huggingface dataset:
நியூ விமன்

***நியூ விமன்*** (புதிய பெண்)(*New Woman*) என்பது இந்திய வாழ்க்கை முறை இதழ். இது *பயனியர்* தனியார் புத்தக நிறுவனத்தால் வெளியிடப்படுகிறது. *புதிய பெண்* இந்தியாவின் மும்பையை மையமாகக் கொண்டு வெளியிடப்படுகிறது. ஹேமா மாலினி இதன் ஆசிரியர்.

## வரலாறு
*நியூ விமன்* இதழின் முதல் பதிப்பு திசம்பர் 1996-ல் வெளியிடப்பட்டது.

நியூ விமன் இதழ், அழகு, அலங்காரம், அழகுசாதனப் பொருட்கள், ஆடைகள், அணிகலன், சமீபத்திய தயாரிப்புகள், உடற்பயிற்சி, உடல்நலம், நிதி, தொழில், சுய உதவி, உறவுகள், பாலினம், பெற்றோர், பயணம், கலை, இசை, புத்தகங்கள், திரைத்துறை, சமூகப் பிரச்சினைகள், சட்ட விடயங்கள், நிறுவனம், உணவு முதலியவற்றில் பெண்கள் குறித்து கவனம் செலுத்தி ஆழமான கட்டுரைகள், பிரமிக்க வைக்கும் புகைப்பட அம்சங்கள், அழகு பரவல்கள், புனைகதை, மிகவும் உத்வேகம் தரும் நேர்காணல்கள் என வெளியிடுகிறது. *நியூ விமன்* சமகால மற்றும் வழமையான மொழியில் பெண்களின் வாழ்க்கையின் அம்சங்களை உள்ளடக்கியது.

## ஆசிரியர்
நடிகையும், நடனக் கலைஞரும், நாடாளுமன்ற உறுப்பினருமான ஹேமா மாலினியின் தொகுப்பாசிரியர் மற்றும் தலைமையின் கீழ் புதிய பெண்மணி பெரும் முன்னேற்றம் அடைந்து. பெண்கள் இதழியல் துறையில் குறிப்பிடத்தக்க முத்திரையைப் பதித்துள்ளது. *நியூ விமன்* 1, 00,008 பிரதிகள் விற்பனையுடன் 3, 50,000 வாசகர்களை கொண்டுள்ளது.

## மேற்கோள்கள்

## வெளி இணைப்புகள்

* 

பகுப்பு:மும்பையில் ஊடகங்கள்
பகுப்பு:இந்திய ஆங்கில இதழ்கள்
நஜ்மா அமீது

**நஜ்மா அமீது** (ஆங்கிலம்: Najma Hameed; )(18 மார்ச் 1944 - 2 டிசம்பர் 2022) என்பவர் பாகிஸ்தான் அரசியல்வாதி ஆவார். இவர் 2009 முதல் 2021 வரை பாக்கித்தான் முஸ்லீம் லீக்கை பிரதிநிதித்துவப்படுத்தி பாக்கித்தானின் பேரவை உறுப்பினராகப் பணியாற்றினார்.

## அரசியல் வாழ்க்கை
2009 பாக்கித்தான் பேரவைத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராக பாக்கித்தான் பேரவைக்குத் தேர்ந்தெடுக்கப்பட்டார். அமீது தாஹிரா ஔரங்கசீப்பின் சகோதரியும் மரியும் அவுரங்கசீப்பின் அத்தையும் ஆவார்.

2015 பாக்கித்தான் பேரவைத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராக பாக்கித்தான் பேரவைக்கு அமீது மீண்டும் தேர்ந்தெடுக்கப்பட்டார்.

## இறப்பு
அமீது 2 திசம்பர் 2022 அன்று தனது 78வது வயதில் காலமானார்.

## மேற்கோள்கள்

பகுப்பு:2022 இறப்புகள்
பகுப்பு:1944 பிறப்புகள்
பகுப்பு:பாக்கித்தானியர்கள்
உண்டா விருது

**உண்டா விருது** என்பது அமெரிக்காவில் இயங்கி வந்த UNDA-USA என்ற அமைப்பினால் அனைத்துலக ரீதியில் சிறந்த வானொலி ஒலிபரப்பாளர்களுக்கு வழங்கப்பட்டு வந்த விருதாகும்.

## வரலாறு
1965 ஆம் ஆண்டு கத்தோலிக்க ஒலிபரப்பாளர் சங்கம் நிறுவப்பட்டது. இதுவே பின்னர் 1972 ஆம் ஆண்டு UNDA-USA எனப் பெயர் மாற்றம் பெற்றது. இந்த அமைப்பும் பின்னர் 2002 ஆம் ஆண்டு Catholic Academy for Communication Arts Professionals எனப் பெயர் மாற்றம் செய்யப்பட்டுள்ளது. 

## உண்டா விருது பெற்ற தமிழ் ஒலிபரப்பாளர்கள்

* எஸ். கே. பரராஜசிங்கம்
*சற்சொரூபவதி நாதன்

## மேற்கோள்கள்

பகுப்பு:வானொலி ஒலிபரப்பாளர்களுக்கான விருதுகள்
சீலா கௌதம்

**சீலா கௌதம்** (*Sheela Gautam*)(15 நவம்பர் 1931 - 8 சூன் 2019) என்பவர் இந்திய பில்லியனர் அரசியல்வாதி மற்றும் தொழிலதிபர் ஆவார். இவர் சீலா பஞ்சு நிறுவன நிறுவனர் மற்றும் உரிமையாளர் ஆவார். இவரின் மகன் ராகுல் கௌதம் தற்பொழுது இந்நிறுவனத்தினை நடத்துகிறார். இந்நிறுவனம் மற்றவற்றுடன் *ஸ்லீப்வெல்* வணிக முத்திரையின் கீழ் மெத்தைகளை விற்பனை செய்கிறது. பாரதிய ஜனதா கட்சியின் உறுப்பினரான இவர் இந்தியாவின் 10, 11, 12 மற்றும் 13வது மக்களவைகளில் உறுப்பினராக இருந்தார்.சீலா கௌதம் சூன் 1991 முதல் மே 2004 வரை 13 ஆண்டுகள் உத்தரப்பிரதேசத்தின் அலிகார் மக்களவைத் தொகுதியிலிருந்து இந்திய நாடாளுமன்ற உறுப்பினராகத் தேர்ந்தெடுக்கப்பட்டார். இவர் பிரபல சுதந்திரப் போராட்ட வீரர் மறைந்த மோகன் லால் கவுதமின் மகள் ஆவார். 

## இளமையும் கல்வியும்
சீலா கௌதம் கபானா அலிகார் மாவட்டத்தில் பிராமண குடும்பத்தில் பிறந்தார். இவரது பெற்றோர் இந்தியச் சுதந்திர ஆர்வலர் பண்டிட். மோகன் லால் கெளதம் மற்றும் திரௌபதி கௌதம் ஆவர். இந்த நேரத்தில், பிரித்தானியப் பேரரசு இந்தியாவை ஆக்கிரமித்ததால், இவர் பல இடங்களில் தனது வாழ்க்கையைக் கழித்தார். இவர் லக்னோ பல்கலைக்கழகத்தில் (உத்தரப்பிரதேசம்) இளங்கலை, இளம் கல்வியியல் மற்றும் நிர்வாகத்தில் பட்டயப் படிப்பினை முடித்தார்.

## திருமணம்
சீலா கௌதம் எச். எசு. கௌதம் ஆவார். இவர் படையணித் தலைவர் ஆவார்.  புற்றுநோயால் உயிரிழந்தார்.

## அரசியல் வாழ்க்கை
சீலா கௌதம் இந்தியத் தேசிய காங்கிரசு அரசியலில் சேர்ந்தார். ஆனால் காங்கிரசிலிருந்து விலகி பாரதிய ஜனதா கட்சியில் சேர்ந்தார். 10, 11, 12 மற்றும் 13வது இந்திய நாடாளுமன்ற மக்களவையின் உறுப்பினராக 1991 முதல் 2004 வரை தொடர்ந்து பதவியை வகித்தார். அலிகார் மக்களவைத் தொகுதியிலிருந்து அதிக காலம் மக்களவை உறுப்பினராக இருந்தவர் என்ற சாதனையை இவர் படைத்துள்ளார். மே 2004 தேர்தலில் சீலா கௌதம் இந்தியத் தேசிய காங்கிரசு வேட்பாளர் பிஜேந்திர சிங்கிடம் 2800 வாக்குகள் வித்தியாசத்தில் தோல்வியடைந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:2019 இறப்புகள்
பகுப்பு:1931 பிறப்புகள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:உத்தரப் பிரதேச அரசியல்வாதிகள்
உஷா ராணி தோமர்

**உஷா ராணி தோமர்** (*Usha Rani Tomar*) என்பவர் இந்திய அரசியல்வாதியும் இந்தியாவின் 8வது மக்களவை உறுப்பினராக இருந்தவரும் ஆவார். இவர் உத்தரப் பிரதேசத்தின் அலிகார் மக்களவைத் தொகுதி உறுப்பினராக இருந்தார். தோமர் இந்தியத் தேசிய காங்கிரசு கட்சியின் உறுப்பினராக உள்ளார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:8வது மக்களவை உறுப்பினர்கள்
புரபி பாசு

**புரபி பாசு** ( *Purabi Basu* ) (பிறப்பு 21 செப்டம்பர் 1949  ) வங்காளதேசத்தைச் சேர்ந்த சிறுகதை எழுத்தாளரும், மருந்தியல் நிபுணரும், ஆர்வலரும் ஆவார். 2005 இல் அனன்யா இலக்கிய விருதையும்  , 2013இல் பங்களா அகாடமி இலக்கிய விருதையும் வென்றார். 2005 ஆம் ஆண்டு வரை, நியூயார்க்கை தளமாகக் கொண்ட மருந்து நிறுவனமான *வைத் பார்மாசூட்டிகல்ஸில்* மூத்த நிர்வாகியாகப் பணியாற்றி வருகிறார்.

## கல்வி
புரபி பாசு டாக்கா பல்கலைக்கழகத்தில் மருந்தகத்தில் இளங்கலைப் பட்டம் பெற்றார். 1970 இல் அமெரிக்கா சென்று 1972 இல் பென்சில்வேனியாவின் பெண்கள் மருத்துவக் கல்லூரியில் உயிர் வேதியியலில் முதுகலைப் பட்டமும், 1976 இல் மிசோரி பல்கலைக்கழகத்தில் இருந்து ஊட்டச்சத்துத் துறையில் முனைவர் பட்டமும் பெற்றார். பின்னர் தெற்கு அலபாமா பல்கலைக்கழகத்தில் மருந்தியலில் முதுகலை பட்டத்தையும் பெற்றார்.

## தொழில்
பாசு வங்காளதேசம் ஊர் முன்னேற்ற செயற்குழுவில் சுகாதாரம், ஊட்டச்சத்து மற்றும் மக்கள் தொகைப் பிரிவின் இயக்குநராகவும் பணியாற்றினார்.

## பணிகள்
இவர் இரண்டு நூல்களை எழுதியுள்ளார்.
* *ராதா இன்று சமைக்க மாட்டார்* 
* *சலேஹாவின் ஆசை* 

## தனிப்பட்ட வாழ்க்கை
எகுஷே பதக் மற்றும் பங்களா அகாடமி இலக்கிய விருது பெற்ற சிறுகதை எழுத்தாளரான ஜோதி பிரகாஷ் தத்தாவை மணந்தார்.

## சான்றுகள்

பகுப்பு:1949 பிறப்புகள்
பகுப்பு:வாழும் மக்கள்
சங்கீதா சௌகான்

**சங்கீதா சௌகான்** (*Sangeeta Chauhan*, பிறப்பு: 22 மார்ச் 1959) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் பாரதிய ஜனதா கட்சியின் சார்பாக நௌகாவான் சாதாத் சட்டமன்றத் தொகுதியிலிருந்து 17வது உத்தரப் பிரதேச சட்டமன்ற உறுப்பினராகப் பணியாற்றினார். இவர் நௌகாவான் சாதாத் தொகுதியின் முதல் பெண் சட்டமன்ற உறுப்பினர் ஆவார்.

## தனிப்பட்ட வாழ்க்கை
சங்கீதா 22 மார்ச் 1959 அன்று தில்லியில் பிறந்தார். இவர் சேட்டன் சௌஹானை 30 சனவரி 1992-ல் மணந்தார்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:இந்திய அரசியல்வாதிகள்
பகுப்பு:இந்தியப் பெண் அரசியல்வாதிகள்
மலேசிய மூத்த அமைச்சர்

**மலேசிய மூத்த அமைச்சர்** (மலாய்: *Menteri Kanan Malaysia*; ஆங்கிலம்: *Senior Minister of Malaysia* )) என்பது மார்ச் 2020 முதல் நவம்பர் 2022 வரை மலேசியாவில் இரண்டாவது மற்றும் மூன்றாவது மிக உயர்ந்த அரசியல் பதவியாக இருந்தது.

முன்னாள் பிரதமர் முகிதீன் யாசின் (*Muhyiddin Yassin*), தன் அமைச்சரவையில் மூத்த அமைச்சர்களை நியமிக்கும் வழக்கத்தை மார்ச் 2020-இல் தொடக்கி வைத்தார். அவரின் வாரிசான இஸ்மாயில் சப்ரி யாகோப்  (*Ismail Sabri Yaakob*) இந்த நடைமுறையைத் தொடர்ந்து கடைப்பிடித்தார். 

ஆனால் அன்வர் இப்ராகீம் இதைப் பின்பற்றாமல் அவரின் அமைச்சரவையில் (*Anwar Ibrahim Cabinet*) இரு துணைப் பிரதமர்களை நியமித்து, முகிதீன் யாசின் உருவாக்கிய மூத்த அமைச்சர் பதவியை அகற்றினார்.

## பொது

இந்த மூத்த அமைச்சர் பதவி, ஒரு துணைப் பிரதமரின் பதவியைப் போலவே இயங்க வேண்டும் என்பது முகிதீன் யாசின் எதிர்பார்த்த அரசியல் நகர்வு; அத்துடன் முகிதீன் யாசின், பிரதமராக இருந்த காலத்தில் அவர் இல்லாத காலத்தில், அப்போதைய மூத்த அமைச்சர்கள் நான்கு பேரில் ஒருவரான அஸ்மின் அலியை (*Senior Minister Azmin Ali*) தற்காலிகப் பிரதமராக (*Acting Prime Minister*) நியமித்தார்.

இருப்பினும், 7 சூலை 2021 தொடங்கி 16 ஆகத்து 2021 வரையிலான 40 நாட்களுக்கு, ஒரு குறுகிய காலத்தில், மலேசிய மூத்த அமைச்சர் பதவியும் (*Senior Minister of Malaysia*); மலேசிய துணைப் பிரதமர் பதவியும் (*Deputy Prime Minister*) ஒன்றாகவே செயல்பட்டன.

### இஸ்மாயில் சப்ரி யாக்கோப்

முகிதீன் யாசின் நிர்வாகத்தின் போது, 7 ஜூலை 2021-இல், மூத்த அமைச்சராக இருந்த இஸ்மாயில் சப்ரி யாகோப் துணைப் பிரதமராக பதவி உயர்த்தப் பட்டார். அதே நேரத்தில் இஸ்மாயில் சப்ரி யாகோப் (*Ismail Sabri Yaakob*) விட்டுச் சென்ற மூத்த அமைச்சர் பதவி இசாமுடின் உசேன் (*Hishammuddin Hussein*) அவர்களுக்கு வழங்கப்பட்டது. மற்ற மூன்று மூத்த அமைச்சர்களும் தக்க வைத்துக் கொள்ளப் பட்டனர்.

16 ஆகஸ்ட் 2021-இல் முகிதீன் யாசின் நிர்வாகம் சரிவு அடைந்தது. அதன் பிறகு பிரதமர் பதவிக்கு வந்த இஸ்மாயில் சப்ரி யாகோப், துணைப் பிரதமர் எவரையும் நியமிக்கவில்லை; மூத்த அமைச்சர்களை மட்டுமே நியமித்தார்.

## நியமனம் மற்றும் அதிகாரம்

மலேசியாவின் 2020-ஆம் ஆண்டு அரசியல் நெருக்கடிக்கு (*2020–2022 Malaysian Political Crisis*) பிறகு, 2020-இல் முன்னாள் பிரதமர் முகிதீன் யாசின் தலைமையில் அமைக்கப்பட்ட அமைச்சரவை சற்றே மாறுபட்டது; தனித்துவம் வாய்ந்தது. 

அவரின் அப்போதைய அமைச்சரவையில் மலேசிய நாடாளுமன்ற உறுப்பினர்கள் (எம்.பி.க்கள்) எவரும் துணைப் பிரதமர் பதவிக்கு நியமிக்கப்படவில்லை. மாறாக, அவர் நான்கு மூத்த அமைச்சர்களை நியமித்தார்.

இந்த மூத்த அமைச்சர்கள், பிரதமர் இல்லாத நேரத்தில் அமைச்சரவைக் கூட்டங்களுக்குத் தலைமை தாங்குவார்கள்; மற்றும் பிரதமரின் கடமைகளை நிறைவேற்றுவதில் பிரதமருக்கு உதவுவார்கள். அந்தக் கட்டத்தில் நான்கு மூத்த அமைச்சர்களும் சமமான தகுதியில் இருந்த போதிலும், அஸ்மின் அலி மட்டும், பிரதமர் இல்லாத நேரத்தில் அமைச்சரவைக் கூட்டத்திற்குத் தலைமை தாங்குவதற்கு தகுதி வழங்கப்பட்டார்.

16 ஆகஸ்ட் 2021-இல் யாங் டி பெர்துவான் அகோங் அவர்களிடம் அமைச்சரவை உறுப்பினர்கள் தங்களின் பதவித் துறப்பை ஒப்படைத்த பின்னர், மலேசிய மூத்த அமைச்சர் பதவிகள் கலைக்கப்பட்டன.

## மலேசியாவின் மூத்த அமைச்சர்களின் பட்டியல்

**மலேசிய அரசியல் கட்சிகள்**

## சான்றுகள்

## மேலும் காண்க
* மலேசிய துணைப் பிரதமர்

## வெளி இணைப்புகள்

பகுப்பு:மலேசிய அமைச்சுகள்
பகுப்பு:புத்ராஜெயா
ஊர்மிளா சத்தியநாராயணா

**ஊர்மிளா சத்தியநாராயணா**, இந்தியாவின் தமிழ்நாட்டைச் சேர்ந்த பரதநாட்டியக் கலைஞரும் பரதநாட்டிய ஆசிரியையுமாவார். இந்திய பாரம்பரிய நடனக் கலைஞரான இவர், ***சங்கல்பா*** என்ற பெயரில் சென்னையில் பரதநாட்டியம், இசை மற்றும் யோகா பயிற்சி அளிக்கும் இந்திய பாரம்பரிய நடனம் மற்றும் இசைப் பள்ளியையும் நடத்திவருகிறார். சென்னை மியூசிக் அகாதெமி இவருக்கு 2025 ஆம் ஆண்டிற்கான நிருத்திய கலாநிதி விருதுக்கு தேர்வு செய்துள்ளது.

## ஆரம்ப வாழ்க்கை மற்றும் பின்னணி
ஊர்மிளா சத்யநாராயணா,  புகழ்பெற்ற நடனக் குருக்களான 'பத்மஸ்ரீ' கே.என்.தண்டாயுதபாணி பிள்ளை, கலைமாமணி கே.ஜே.சரசா மற்றும் பத்மபூஷன் கலாநிதி நாராயணன் ஆகியோரின் வழிகாட்டுதலின் கீழ் பயிற்சி பெற்றுள்ளார். அவரது மிருதுவான மற்றும் துல்லியமான கால் வேலைப்பாடு, முகபாவங்களின் தன்னிச்சை மற்றும் விறுவிறுப்பு, அழகான தோரணைகள் போன்றவைகளால் பார்வையாளர்களை வசீகரிக்கும் ஊர்மிளாவின் முத்திரையாக அரைமண்டி தோற்றம் காணப்படுகிறது.

## தொழில்முறை நாட்டியம்
ஊர்மிளா, தனது ஐந்து வயதிலிருந்தே பரதநாட்டியம் பயின்று வந்துள்ளார். மேலும் தனது பத்தாவது வயதில் முதன்முறையாக மேடையேறி அரங்கேற்றமும் செய்துள்ளார். இரண்டு தசாப்தங்களுக்கும் மேலாக தொழில்முறை நடனக்கலைஞராக நடனமாடி வரும் இவர், இந்தியா முழுவதும் நடைபெறும்  அனைத்து முக்கிய நடன விழாக்களிலும் கலந்துகொண்டு நிகழ்ச்சிகளை நடத்த்தி வருகிறார், மேலும் ஐரோப்பா, வட அமெரிக்கா, மத்திய கிழக்கு, ஆஸ்திரேலியா, ஆசியா மற்றும் தென்னாப்பிரிக்கா போன்ற பகுதிகளிலும் சுற்றுப்பயணம் செய்து பரதநாட்டியம் ஆடி வருகிறார்.

* 1997 ஆம் ஆண்டில், தமிழ்நாடு மாநில அரசின் கலைமாமணி விருது,
* 2001 ஆம் ஆண்டில், நிருத்ய சூடாமணி விருது 
* 2003 ஆம் ஆண்டில் தேசிய எமினன்ஸ் விருது 
* 2009 ஆம் ஆண்டில் இந்தியன் ஃபைன் ஆர்ட்ஸ் சொசைட்டி வழங்கிய சிறந்த நாட்டியச்சார்யா விருது
* 2010 ஆம் ஆண்டில், நடனத் துறையில் அவர் செய்த பங்களிப்பைப் பாராட்டி வழங்கப்பட்ட நாட்டிய கலாசிகாமணி உட்பட பல மதிப்புமிக்க விருதுகளைப் பெற்றுள்ளார்.

## நாட்டிய சங்கல்பம்
ஊர்மிளா, 1996 ஆம் ஆண்டு, சென்னை கீழ்ப்பாக்கம் தோட்டத்தில் நாட்டிய சங்கல்பத்தைத் தொடங்கினார். இந்த நாட்டிய  நிறுவனம், பரதநாட்டிய கலைஞரை உருவாக்குவதோடு, நடனம், கர்நாடக இசை மற்றும் யோகாவின் கோட்பாட்டின் அறிவை வலியுறுத்தும் வகையில் நடத்தப்பட்டுவருகிறது.

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:பரதநாட்டியக் கலைஞர்கள்
பகுப்பு:தமிழகப் பெண் நடன ஆசிரியர்கள்
முக்தா வெங்கடேஷ்

(1902-2003), இந்தியாவின் தமிழ்நாட்டைச் சேர்ந்த ஓவியரும் கவிஞருமாவார். சிக்கலான மலர் ஓவியங்களுக்காக மிகவும் பிரபலமான இவர், மைசூரின் ஓரியண்டல் ஆராய்ச்சி நிறுவனத்தின் நூலகரான மாதவ சாஸ்திரியின் மகனான, வெங்கடேஷ் என்ற ஓவியரை திருமணம் செய்துள்ளார்.

## வாழ்க்கை
முக்தா வெங்கடேஷ், 1902 ஆம் ஆண்டில் தமிழ்நாட்டில் உள்ள சென்னையில் மீனாட்சி மற்றும் ஏ. மாதவையா ஆகியோருக்கு மகளாக முத்துலட்சுமி என்ற பெயரில் நான்காவது குழந்தையாகப் பிறந்துள்ளார். தமிழ் மற்றும் ஆங்கிலத்தில் நன்கு அறியப்பட்ட எழுத்தாளரான இவரின் தந்தை பல்வேறு சமூகக் காரணங்களுக்காக அர்ப்பணிப்புடன் இருந்துள்ளனர். மேலும்  சிறுவயதில், தன் தந்தையின் இலக்கியப் பேரார்வம் மற்றும் முற்போக்குக் கருத்துக்களால் ஈர்க்கப்பட்ட முக்தா,  மைசூர் ரயில்வேயில் பணிபுரிந்த எம். வெங்கடேசனை திருமணம் செய்துள்ளார், அத்தம்பதியருக்கு  இரண்டு மகள்கள் இருந்தனர்.

முக்தா, திருமணத்திற்கு முன்பதாக நீண்ட காலம் லண்டனில் தங்கியிருந்த போது, அங்கு ப்ளீன் ஏர் மாஸ்டர் சேவியர் வில்லிஸிடம் ஓவியக்கலையை கற்றுள்ளார்.

## கலைத்திறமை
ஓவியரும் ஆங்கில மொழி கவிஞருமான முக்தா வெங்கடேஷ், 1922 ஆம் ஆண்டில் லண்டனிலில் இருந்து, மைசூர் திரும்பியுள்ளார். அதன் பின்னர் மைசூரில் உள்ள தனது வீட்டின் பரந்த தோட்டத்தை விட்டு எங்கேயும் வெளியேராமல் தனது 101 வயது வரை ஓவியம் வரைந்து வாழ்ந்துள்ளார், முக்தா வெங்கடேஷின் கலைப்படைப்பு தனித்துவமான மற்றும் விரிவான மலர் வடிவங்களைக் கொண்டு வரையப்பட்டுள்ளது. ஆரம்பத்தில் வெளிப்புற நிலப்பரப்புகளை மட்டுமே வரைந்த முக்தா, பின்னர் தனது கவனத்தை பூக்களிடம் மாற்றி சிக்கலான, நேர்த்தியான வண்ணக்கலவையில் வரைய ஆரம்பித்துள்ளார். ஓவியம் மட்டுமல்லாமல்,  பூ வேலைப்பாடுகள் மற்றும் ஊசி வேலைகளிளும் திறமை வாய்ந்த முக்தா, தனது வாழ்நாளின் இறுதி வரையிலும் ஓவியங்கள் வரைந்து வந்துள்ளார். ஓவியத்தை ஆழ்ந்த தியான பயிற்சி என்றும் "நான் வரையும்போது நான் மிகவும் மகிழ்ச்சியாக இருக்கிறேன். நான் பார்ப்பதைப் பற்றிய எனது உணர்வை காகிதத்தில் எவ்வாறு உருவாக்குவது என்ற முயற்சியில் நான் தொலைந்துவிட்டேன். அதனால் வீட்டுப் பிரச்சனைகள் பெரிதாக தெரிவதில்லை" என்றும் கூறியுள்ளார்.

முக்தாவின் பூக்களின் ஓவியங்கள் தங்களுக்கென ஒரு மென்மையான கனவுக் காட்சியைப் பெற்றுள்ளன. அதன் நேர்த்தியான வண்ணங்கள், ஒவ்வொரு நிழலும், இதழ்களின் ஒவ்வொரு சுருளும், வயது, இதழ்களில் உள்ள காயங்கள் மற்றும் கறைகள், வண்ணங்களின் தெளிவு போன்றவை என மொத்தமாக அற்புதமாக வரையப்பட்டுள்ளன.

## மேற்கோள்கள்

பகுப்பு:Articles with hCards
பகுப்பு:2003 இறப்புகள்
பகுப்பு:1902 பிறப்புகள்
பகுப்பு:இந்தியப் பெண் ஓவியர்கள்
அன்வேசா ரெட்டி

**அன்வேசா ரெட்டி**, (பிறப்பு 3 செப்டம்பர் 1991), இந்தியாவின் தமிழநாட்டைச் சேர்ந்த பெண் சுவர்ப்பந்து விளையாட்டு வீராங்கனையும், தொழில்துறை உயிரி தொழில்நுட்பம் பட்டதாரியுமாவார்.  2010 ஆம் ஆண்டு நடைபெற்ற  ஆசிய விளையாட்டுப் போட்டியில் வெண்கலப் பதக்கம் வென்ற இந்திய மகளிர் சுவர்ப்பந்து அணியில் நான்கு பேர் கொண்ட குழுவில் உறுப்பினராக இருந்துள்ளார்,

அன்வேசா, 2005 ஆம் ஆண்டில், சுவர்ப்பந்து விளையாட்டில் தேசிய இளையோர் பட்டத்தை தனது பதினான்காம் வயதில் வென்று, இளம் வயதில் இப்பட்டம் வென்ற முதல் இந்தியப்பெண் என்ற பெருமையை பெற்றுள்ளார். தொடர்ந்து தொழில்முறை சுவர்ப்பந்து விளையாட்டில் பங்கெடுத்து 2010 ஆம் ஆண்டில் தில்லியில் நடைபெற்ற  காமன்வெல்த் விளையாட்டுப் போட்டிகளில் இந்தியாவைப் பிரதிநிதித்துவப்படுத்தி,  பெண்கள் ஒற்றையர் பிரிவில் போட்டியிட்டுள்ளார்.  2010 ஆம் ஆண்டில் நடைபெற்ற மகளிர் உலக அணி சுவர்ப்பந்து  போட்டிகளிலும் கலந்து போட்டியிட்டு 86 வது தரவரிசையை அடைந்துள்ளார். அன்வேசா, சென்னையில் உள்ள இந்தியா சிமென்ட்ஸ்  நிறுவனத்தின் விளையாட்டு மையத்தில் பயிற்சி பெற்றுள்ளார்.

சென்னையில் உள்ள திரு இருதய பள்ளியில் பள்ளிக்கல்வியை முடித்துள்ள இவர், சென்னை  அண்ணா பல்கலைக்கழகத்தில்  தொழில்துறை உயிரி தொழில்நுட்பம் படிப்பில் இளங்கலையையும் படித்துள்ளார்,  இலண்டனில் உள்ள மன்னர் கல்லூரியில், உயிர் மருத்துவம் மற்றும் மூலக்கூறு அறிவியல் ஆராய்ச்சி படிப்பில் முதுகலை படிப்பை 2015 ஆம் ஆண்டில் முடித்துள்ளார். தற்போது சென்னையில் சுகாதாரம் சம்பந்தபட்ட துறைகளில் வேலை செய்து வருகிறார்.

## மேற்கோள்கள்

பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:1991 பிறப்புகள்
பகுப்பு:இந்தியப் பெண் விளையாட்டு வீரர்கள்
பகுப்பு:இந்திய சுவர்ப்பந்து விளையாட்டு வீரர்கள்
பகுப்பு:தமிழக விளையாட்டு வீரர்கள்
ஷமிம் ஆசாத்

**ஷமிம் ஆசாத்** ( *Shamim Azad*  ; பிறப்பு 11 நவம்பர் 1952)  வங்காளதேசத்தில் பிறந்த பிரித்தானிய இருமொழி கவிஞரும், கதைசொல்லியும், எழுத்தாளரும் ஆவார்.

## வாழ்க்கை
ஷமிம் கிழக்கு வங்காளத்தில் (இப்போது வங்காளதேசம் ) தந்தை பணிபுரிந்த மைமன்சிங்கில் பிறந்தார் . ஆனால் இவரது சொந்த ஊர் சில்ஹெட் இவர் 1967 இல் ஜமால்பூர் பெண்கள் உயர்நிலைப் பள்ளியில் தனது கல்வியை முடித்தார். 1969 இல் தங்கைல் குமுதினி கல்லூரியில் தனது இடைநிலைப் படிப்பை முடித்தார். பின்னர், டாக்கா பல்கலைக்கழகத்தில் சேர்ந்து 1972 இல் பட்டம் பெற்றார்.

1990ல் இங்கிலாந்தில் குடியேறி ரெட்பிரிட்ஜில் உள்ள வான்ஸ்டெட்டில் வசிக்கிறார்.

## தொழில்
ஷமிமின் படைப்புகளில் வங்காளதேசம் முதல் ஐரோப்பிய நாட்டுப்புறக் கதைகள் வரை கருப்பொருளாக உள்ளன. இவரது செயல்திறன் கல்வி மற்றும் பொழுதுபோக்கிற்கு இடையேயான கோடுகளை இணைக்கிறது. மேலும், இவரது பட்டறைகள் ஆசிய நாட்டுப்புற, வாய்வழி மரபுகள் மற்றும் பாரம்பரியத்தில் வேரூன்றியுள்ளன.

ஆங்கிலம் மற்றும் பெங்காலி ஆகிய இரு மொழிகளில் புதினங்கள், சிறுகதைகள், கட்டுரைகள் மற்றும் கவிதைகள் உட்பட 37 புத்தகங்களை  வெளியிட்டுள்ளார் மேலும் *பிரித்தானிய சௌத் ஆசியன் பொயட்ரி*, மை பர்த் வாஸ் நாட் இன் வெயின், வெலாசிட்டி, *எம்லிட் புராஜெக்ட்* மற்றும் மொதெர் டங்ஸ் உள்ளிட்ட பல்வேறு தொகுப்புகளில் சேர்க்கப்பட்டுள்ளது. இவர் ஹாஃப் மூன் நாடக நிறுவனத்திக்கு இரண்டு நாடகங்களையும் எழுதினார். இவர் இசையமைப்பாளர்களான ரிச்சர்ட் பிளாக்ஃபோர்ட், கெர்ரி ஆண்ட்ரூ, நடன இயக்குநர் ரோஸ்மேரி லீ, காட்சி கலைஞர் ராபின் வைட்மோர் மற்றும் நாடக ஆசிரியர் மேரி கூப்பர் ஆகியோருடன் பணியாற்றியுள்ளார்.

ஆசாத் 1994 இல் வெங்காளதேசத்தின் "பிசித்ரா விருது", 2000 இல் லண்டன் ஆர்ட்ஸின் "இயர் ஆஃப் தி ஆர்ட்டிஸ்ட்" விருது, 2004 இல் "சோன்ஜோஜோன்- ஏ ரூஃப்" விருது மற்றும் 2004 இல் ஐக்கிய ராச்சியத்தின்  "சிவிக் விருது" , கேனரி வார்ஃப் குழு பிஎல்சியால் 2014 இல் சமூக சாம்பியன்கள் விருதுஆகியவற்றைப் பெற்றுள்ளார். 2016 ஆம் ஆண்டில், பங்களா அகாடமியால் வழங்கப்பட்ட " சையத் வலியுல்லா இலக்கிய விருதும்" 2016 இவருக்கு வழங்கப்பட்டது.

## சான்றுகள்

## வெளி இணைப்புகள்
* 
* Mahboob, Mahdin. Creative Writing Workshop @ BRAC University by Shamim Azad . *Star Campus* (*[[The Daily Star (Bangladesh)|The Daily Star]]*), Volume 2, Issue 31, 12 August 2007
* Kvist, Elsie. Author Shamim Azad helps children mark the end of London Games at Three Mills in Bromley-by-bow . *[[Docklands and East London Advertiser|East London Advertiser]]*. 10 September 2012

பகுப்பு:ஆங்கிலக் கவிஞர்கள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:வங்காள எழுத்தாளர்கள்
ராணி ஜெயராஜ்

**ராணி ஜெயராஜ்**, இந்தியாவின் தமிழ்நாட்டின் திருநெல்வேலி மாவட்டத்தில் உள்ள குண்டல் என்ற சிறுகிராமத்தை பூர்வீகமாகக் கொண்ட, விளம்பர நடிகையாவார். 1996 ஆம் ஆண்டில் பெமினா மிஸ் இந்தியா அழகுப்போட்டியில் பட்டம் வென்றவர் என்ற சிறப்பைக் கொண்டவர். 2017 ஆம் ஆண்டில் மிஸஸ் இந்தியா சவுத் ஆப்ரிக்கா அழகுப் போட்டியிலும் வென்றுள்ளார்.

ஜாம்பியா நாட்டில் ஆசிரியர்களாக பணியாற்றிய நடுத்தர வர்க்க கிறிஸ்தவ குடும்ப பெற்றோருக்கு பிறந்த இவரது பதின்மூன்றாம் வயதில் தென் ஆப்ரிக்காவிற்க்கு குடிபெயர்ந்தனர். தொடர்ந்து இடைநிலைக் கல்வி பயில, இந்தியாவின் பெங்களுருவில் உள்ள  பிஷப் காட்டன் பெண்கள் பள்ளியில் வந்து, ஐஎஸ்சி தேர்வில் சிறப்பாக தேர்ச்சியும் பெற்றுள்ளார். தொடர்ந்து பத்திரிகை துறையில் ஈடுபாடு கொண்டு அதற்காக ஆங்கிலம், உளவியல் மற்றும் பத்திரிகை படிப்புகளை முதன்மையாகக் கொண்டு கல்லூரியில் பயின்று வந்துள்ளார். நாடகம், ஆடல் மற்றும் பாடல் போன்ற கலை நிகழ்ச்சிகளில் சிறப்பாக பங்கேற்று வந்த ராணியை, எதிர்பாராத விதமாக விளம்பரத்துறையில் இருக்கும் ஒரு  புகைப்படக்கலைஞரால் கண்டறியப்பட்டு அழகுப்போட்டிகளில் கலந்துகொள்ள தொடங்கினார். 1996 ஆம் ஆண்டில் நடைபெற்ற பெமினா மிஸ் இந்தியா அழகுப்போட்டியில் முதலாவதாக வந்து வென்றுள்ளதோடு, அதே ஆண்டு நடைபெற்ற பெமினா மிஸ் வேர்ல்ட் அழகுப்போட்டியில் முதல் ஐவரில் ஒருவராகவும் வந்துள்ளார்.

தொடர்ந்து சில விளம்பரப்படங்கள், கலை நிகழ்ச்சிகளில் கலந்துகொண்ட ராணி,  திருமணம் முடித்து தென்னாப்பிரிக்காவின் ஜோகன்னஸ்பர்க் நகரில் வசித்து வருகிறார், 2017 ஆம் ஆண்டில் , தென்னாப்பிரிக்காவில் வாழும் இந்தியப் பெண்களை ஊக்குவித்து கொண்டாடுவதை நோக்கமாகக் கொண்ட அழகுப்போட்டியில் மிஸஸ் இந்தியா தென் ஆப்ரிக்கா என்ற பட்டத்தையும் வென்றுள்ளார்.

.

## மேற்கோள்கள்

பகுப்பு:Articles with hCards
பகுப்பு:கன்னியாகுமரி மாவட்ட மக்கள்
பகுப்பு:வாழும் மக்கள்
பகுப்பு:தமிழ்நாட்டு வடிவழகிகள்
பகுப்பு:இந்தியப் பெண்கள்
இலட்சுமி வேணு

**இலட்சுமி வேணு** (Lakshmi Venu) ஒரு இந்திய தொழிலதிரும், சுந்தரம்-கிளேட்டனின் நிர்வாக இயக்குநரும் ஆவார். இவர் தனது பாட்டனார் டி.வி.சுந்தரம் ஐயங்காரால் நிறுவப்பட்ட சென்னையைச் சேர்ந்த டிவிஎஸ் குழுமத்தின் வாரிசும் ஆவார்.

## பின்னணியும் கல்வியும்
வேணு சீனிவாசன் மற்றும் மல்லிகா சீனிவாசனின் மகள் லட்சுமி. லட்சுமியின் பெற்றோர் இருவரும் தனித்தனி வணிகப் பேரரசுகளை நடத்துகிறார்கள். அதை அவர்களின் தந்தையிடமிருந்து பெற்றனர். வேணு சீனிவாசன் தனது தாத்தா டிவி சுந்தரம் ஐயங்கார் நிறுவிய டிவிஎஸ் குழுமத்தை (சுந்தரம்-கிளேட்டன் குரூப்) நடத்துகிறார். மல்லிகா சீனிவாசன் தனது தந்தை ஏ. சிவசைலத்திடமிருந்து பெற்ற டிராக்டர்கள் மற்றும் பண்ணை உபகரணங்கள் லிமிடெட் குழும நிறுவனங்களை  நடத்தி வருகிறார்.

லட்சுமிக்கு சுதர்சன் வேணு என்ற ஒரு சகோதரர் உள்ளார். இவர், சென்னையில் வளர்ந்து அடையாறில் உள்ள சிஷ்யா பள்ளியில் படித்தார். இவர் யேல் பல்கலைக்கழகத்தில் பொருளாதாரத்தில் பட்டம் பெற்றார். பின்னர் வார்விக் பல்கலைக்கழகத்தில் பொறியியல் மேலாண்மையில் முனைவர் பட்டம் பெற்றார்.

## தொழில்
லட்சுமி இளம் வயதிலேயே சுந்தரம் கிளேட்டனில் இணை நிர்வாக இயக்குநராக நியமிக்கப்பட்டார்.

## தனிப்பட்ட வாழ்க்கை
2011 இல், அவர் இன்ஃபோசிஸ் நிறுவனர் நா. ரா. நாராயணமூர்த்தி மற்றும் சுதா மூர்த்தியின் மகன் ரோஹன் மூர்த்தியை மணந்தார். இவர்கள் 2015 இல் மணமுறிவு செய்தனர்.

மார்ச் 2018 இல், சோத்பூரில் நடைபெற்ற ஒரு விழாவில் கொகினேனி ரங்க நாயுகுலுவின் பேரன் மகேஷ் கோகினேனியை லட்சுமி திருமணம் செய்ததாக அறிவிக்கப்பட்டது. இவர் முதல் தலைமுறை தொழில்முனைவோர் ஆவார். மேலும், சிறிய அளவிலான தொழில்நுட்ப நிறுவனத்தை நடத்துகிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:1983 பிறப்புகள்
பகுப்பு:டிவிஎஸ் குடும்பம்
சமினா கான்

**சமினா கான்** (ஆங்கிலம்: Samina Khan;    ; பிறப்பு 20 திசம்பர் 1970) என்பது பாக்கித்தான் அரசியல்வாதி ஆவார். இவர் மே 2013 முதல் மே 2018 வரை பலூசிஸ்தானின் மாகாண சட்டமன்ற உறுப்பினராக இருந்தார்.

## ஆரம்ப வாழ்க்கை மற்றும் கல்வி
கான் 20 திசம்பர் 1970 அன்று பாக்கித்தானின் கலாட்டில் பிறந்தார்.

கான் பொது நிர்வாகத்தில் முதுகலைப் பட்டம் பெற்றவர் ஆவார்.

## அரசியல் வாழ்க்கை
2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் தேசிய முஸ்லீம் லீக் வேட்பாளராக பலூசிஸ்தானின் மாகாண சட்டசபைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பாக்கித்தானியப் பெண்கள்
அலிசு இக்பால் ஹைதர்

**அலிசு இக்பால் ஹைதர்** (ஆங்கிலம்:Alizeh Iqbal Haider; ) என்பவர் பாக்கித்தான் அரசியல்வாதி ஆவார். ஹைதர் 2013 முதல் 2015 வரை பாக்கித்தானின் தேசிய சட்டமன்றத்தில் உறுப்பினராக இருந்தார்.

## ஆரம்ப கால வாழ்க்கை
அலிசு இக்பால் ஹைதர், இக்பால் ஹைதருக்கு மகளாகப் பிறந்தார்.

இவர் தொழிலில் வழக்கறிஞர் மற்றும் மனித உரிமை ஆர்வலர் ஆவார்.

## அரசியல் வாழ்க்கை
2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் மக்கள் கட்சியின் வேட்பாளராக ஹைதர் மறைமுகமாக தேர்ந்தெடுக்கப்பட்டுபாக்கித்தானின் தேசிய சட்டமன்றத்திற்குத் தேர்ந்தெடுக்கப்பட்டார்.

பாக்கித்தான் மக்கள் கட்சியின் தலைவர் பிலாவல் பூட்டோ சர்தாரியின் செய்தித் தொடர்பாளராக பணியாற்றினார்.

நவம்பர் 2015-ல், ஹைதர் தனிப்பட்ட காரணங்களுக்காக தனது தேசிய சட்டமன்ற உறுப்பினர் பதவியிலிருந்து விலகினார்.

## மேற்கோள்கள்

பகுப்பு:வாழும் மக்கள்
பகுப்பு:பாக்கித்தானியப் பெண்கள்
பவதாரிணி அனந்தராமன்

**பவதாரிணி அனந்தராமன்**, (பிறப்பு 25 ஜூலை 1980) இந்தியாவின் தமிழ்நாட்டைச் சேர்ந்த பாரம்பரிய கர்நாடக இசைக்கலைஞரும் பாடகியுமாவார். கருநாடக இசையில் பெண் மும்மூர்த்திகளில் ஒருவராகக் கொண்டாடப்படும் டி.கே.பட்டம்மாளின் மூத்த சிஷ்யையாகக் கருதப்படும் இவர், இந்தியாவில் உள்ள அனைத்து முக்கிய சபாக்களிலும் ஒவ்வொரு ஆண்டும் இசை நிகழ்ச்சிகளை நிகழ்த்துவதோடு உலகெங்கிலும் பல இடங்களுக்கு சுற்றுப்பயணம் செய்தும், கருநாடக இசையைப் பரப்பி வருகிறார். மூத்த இசையமைப்பாளர் மாயூரம் விஸ்வநாத சாஸ்திரியின் குடும்பத்தைச் சேர்ந்த பவதாரிணி, ஐம்பதுக்கும் மேற்பட்ட தொழில்முறை இசைத்தொகுப்புகளை வெளியிட்டுள்ளார்.

நளினி அனந்தராமன் மற்றும் எஸ்.அனந்தராமன் ஆகியோருக்கு மகளாகப் பிறந்த பவதாரிணிக்கு அவரது தாயாரான, நளினி அனந்தராமனே, முதல் குருவாக இருந்து பாட்டுப்பயிற்சியை அளித்துள்ளார். ஏனெனில் அவரும் டி.கே.பட்டம்மாளிடம் பயிற்சி பெற்ற வீணை வாசிப்பாளரும் பாடகருமாவார்.

பவதாரிணி, இந்தியா முழுவதும் உள்ள அனைத்து முக்கிய சபாக்களிலும் இசைநிகழ்ச்சிகளில் கலந்துகொண்டு பாடியுள்ளார். அமெரிக்க ஐக்கிய நாடு, இலங்கை, சிங்கப்பூர் மற்றும்  நைஜீரியா போன்ற பல்வேறு நாடுகளுக்கும் சுற்றிப்பயணம் செய்து இசை விழாக்களில் பாடியுள்ளார்.  பவதாரிணியின் கட்டளை குரல்,  கருநாடக இசை மற்றும் பக்தி இசையின் பல்வேறு வகைகளுக்கு மிகவும் பொருத்தமாக அமைந்துள்ளது.

## சாதனைகள்

* மூன்று வருடங்கள் ஸ்பிக் ஸ்காலர்ஷிப் பெற்றவர்.
* குரல் இசைக்கான ஸ்டெர்லிங் ஹாலிடேஸ் ஸ்காலர்ஷிப் பெற்றவர்.
* இந்திய அரசின் கலாச்சார அமைச்சகத்திடமிருந்து CCRT பெல்லோஷிப் (கலாச்சார வளம் மற்றும் திறமைக்கான மையம்) பெற்றவர்.
* 2002ல் சென்னை அகில இந்திய வானொலியின் 'ஏ' கிரேடு கலைஞர்.
* கர்நாடக இசை மற்றும் பக்தி இசைத் துறையில் அவர் ஆற்றிய பணியைப் பாராட்டி 2009 இல் 'சிவாஜி பிருது' பெற்றார்.

## மேற்கோள்கள்

பகுப்பு:Short description is different from Wikidata
பகுப்பு:Articles with hCards
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:தமிழ்நாட்டுப் பாடகர்கள்
பகுப்பு:1980 பிறப்புகள்
பகுப்பு:கருநாடக இசைப் பாடகர்கள்
பகுப்பு:வாழும் மக்கள்
நஜ்மா அப்சல் கான்

**நஜ்மா அப்சல் கான்** (ஆங்கிலம்: Najma Afzal Khan; ; பிறப்பு 1 அக்டோபர் 1950) என்பவர் பாக்கித்தானிய அரசியல்வாதி, மருத்துவர் மற்றும் பரோபகாரர் ஆவார். இவர் மே 2013 முதல் மே 2018 வரை பஞ்சாப் மாகாண சட்டமன்ற உறுப்பினராக இருந்தார். ஏழ்மையான இளைஞர்களுக்கு உதவுவதற்காக பல்வேறு தொண்டு நிறுவனங்களையும் நிறுவி நடத்தி வருகிறார், அப்சல் கான்.

## ஆரம்ப வாழ்க்கை மற்றும் கல்வி
நஜ்மா அப்சல் கான், 1 அக்டோபர் 1950-ல் பைசலாபாத்தில் பிறந்தார்.

அப்சல் கான் 1976-ல் மருத்துவ மற்றும் சுகாதார அறிவியலுக்கான இலியாகத் பல்கலைக்கழகத்தில் இளநிலை மருத்துவம் மற்றும் இளநிலை அறுவை சிகிச்சை பட்டம் பெற்றார்.

## மருத்துவ மற்றும் வணிக வாழ்க்கை
கான் தனது கணவர் ராணா அப்சல் கானுடன் சுகாதார, எரிசக்தி, உற்பத்தி மற்றும் வீட்டுமனை விற்பனை நிறுவனமான சாகில் குழுமத்தைத் தோற்றுவித்தனர். பைசலாபாத்தில் சாகில் மருத்துவமனையை நிறுவினார்.

## அரசியல் வாழ்க்கை
கான் 2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் தேசிய முஸ்லிம் லீக் வேட்பாளராகப் பஞ்சாப் மாகாண சட்டசபைக்குத் தேர்ந்தெடுக்கப்பட்டார்.

கான் அபாசி அமைச்சரவையில் நிதி மற்றும் பொருளாதார விவகார அமைச்சருமான ராணா அப்சல் கானை 2019ஆம் ஆண்டு செப்டம்பர் 27ஆம் தேதி திருமணம் செய்து கொண்டார்.

## விருதுகள் மற்றும் அங்கீகாரம்
கான் தனது மருத்துவ மற்றும் சேவைப் பணிகளுக்காக 50க்கு மேற்பட்ட விருதுகளை வென்றுள்ளார்.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:பாக்கித்தானியப் பெண்கள்
பாதாமி சட்டமன்றத் தொகுதி

**பாதாமி சட்டமன்றத் தொகுதி** (*Badami Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பாகலகோட்டே மாவட்டத்தில் உள்ளது. பாகலகோட்டே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 23 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:பாகல்கோட் மாவட்டம்
சுபா சீனிவாசன்

**சுபா சீனிவாசன்**, இந்தியாவின் தமிழ்நாட்டைச் சேர்ந்த பெண் துடுப்பாட்ட வீரராவார், தற்போது ஐக்கிய அரபு எமிரேட்ஸ் நாட்டின் தேசிய துடுப்பாட்ட அணிக்காக விளையாடிவருகிறார். ஜூலை 2018 ஆம் ஆண்டில் நடைபெற்ற, 2018 ஐசிசி மகளிர் உலக இருபது20 தகுதிப் போட்டிக்கான ஐக்கிய அரபு எமிரேட்ஸ் அணியில் முதன்முதலாக இவர் இடம் பெற்றுள்ளார். தொடர்ந்து  7 ஜூலை 2018 அன்று  பெண்கள் பன்னாட்டு இருபது20 போட்டியில் நெதர்லாந்து பெண்கள் தேசிய துடுப்பாட்ட அணிக்கு எதிராக களமிறங்கி விளையாடியுள்ளார்.

## ஆரம்ப மற்றும் தனிப்பட்ட வாழ்க்கை
சுபா, 1980 ஆம் ஆண்டு மார்ச் 8 ஆம் தேதி சென்னையில் பிறந்துள்ளார். சிறுவயதிலிருந்தே தனது இரட்டை சகோதரர் சுந்தருடன் இணைந்து தெருக்களில் மட்டைப்பந்து விளையாடி வந்துள்ள இவர், கல்லூரி நாட்களில் சென்னை பல்கலைக்கழகத்தை பிரதிநிதித்துவப்படுத்தி விளையாடியுள்ளார். மேலும் பத்தொன்பது வயதிற்குட்பட்ட போட்டிகளில் தமிழக மகளிர் அணியிலும் சேர்ந்து விளையாடியுள்ளார். அதே நேரத்தில் விளையாட்டோடு சேர்ந்து படிப்புக்கும் இணையான முக்கியத்துவம் கணினி அறிவியலில் இளங்கலை பட்டம் பெற்றுள்ளார் .

2009 ஆம் ஆண்டில் ஆர் சீனிவாசன் என்பவரைத் திருமணம் செய்துள்ளார் சுபா. இத்தம்பதியருக்கு அக்சயா மற்றும் அக்சரா என்ற இரு குழந்தைகள் இருக்கின்றனர். குடும்பமாக ஐக்கிய அரபு அமீரகத்தில் வசித்து வருகிறார்கள்.

## உள்நாட்டில் விளையாட்டு
தமிழ்நாடு பெண்கள் துடுப்பாட்ட அணிக்காக இவரது பத்தொன்பதாம் வயதிலே தேர்வு செய்யப்பட்டுள்ள சுபா, 1999 ஆண்டு முதல் 2003 ஆண்டு வரை, மாநிலங்களுக்கு இடையிலான, மண்டலங்களுக்கு இடையிலான, பல்கலைக்கழகங்களுக்கு இடையேயான மற்றும் ரயில்வேக்கு இடையேயான துடுப்பாட்ட போட்டிகளில் தமிழகத்தின் சார்பாக கலந்து கொண்டு விளையாடியுள்ளார். 2004 ஆம் ஆண்டில்  தமிழ்நாடு அரசுப்பணியாளர் தேர்வாணையம், சுபாவை காவல் துணை ஆய்வாளராக நியமித்தது. சுபா, திருமணம் வரை அந்த பணியில் இருந்துள்ளார்.

## மேற்கோள்கள்

பகுப்பு:தமிழ்நாட்டுப் பெண் துடுப்பாட்ட வீராங்கனைகள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:சென்னை துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
எராம் அலி

**எராம் அலி,** இந்தியாவைச் சேர்ந்த நவீன ஆடை வடிவமைப்பாளரும் இந்தி, கன்னட, தெலுங்கு மற்றும் தமிழ்  திரைப்படத் துறையில் திரைப்பட ஆடை தயாரிப்பாளரும் விளம்பர நடிகையாவார். திரைப்படத்துறையில் மட்டுமல்லாது நாகரீக ஆடை விழாக்கள், அழகுப்போட்டிகள் போன்றவைகளுக்கும் ஆடைகளை வடிவமைத்து கொடுத்துள்ளார்.

## தொழில் வாழ்க்கை
1997 ஆம் ஆண்டில் இருந்து எராம் அலி, சென்னை நாகரீகக் காட்சிகளில் கலந்துகொண்டு விளம்பரங்களில் தோன்றியுள்ளார். 2001 ஆம் ஆண்டில் தமிழ் திரைப்பட நடிகரான, அப்பாஸ் அலியைத் திருமணம் செய்துள்ளார். இத்தம்பதியருக்கு எமிரா (பெண்), அய்மான் (ஆண்)  என இரு குழந்தைகள் இருக்கின்றனர். திருமணத்திற்கு பிறகு, தனது கணவரின் பிரத்தியேக ஆடை வடிவமைப்பாளரான இவர், பல்வேறு திரைப்படங்களுக்காக ஆடைகளை வடிவமைத்துள்ளார். 2010 ஆம் ஆண்டு வெளியான மாய எதார்த்த படமான ஆயிரத்தில் ஒருவனில் தலைமை ஆடை வடிவமைப்பாளராக பணியாற்றியுள்ளது குறிப்பிடத்தக்கது.

## ஆடை வடிவமைப்பாளர்
நடிகர் அப்பாஸுகாக (தமிழ், தெலுங்கு, மலையாளம், ஹிந்தி, கன்னடம்)

* தெலுங்கு – *ராஜா*, *மாதுரி*, *அனசுயா*, *அனகங்கா ஓகா அம்மா*, *கிருஷ்ண பாபு*, *நீ பிரேமகை*, *ஸ்வேதா நாகு*, *அரசியல் ரவுடி*, *மாரோ*, *இடி சங்கதி*
* இந்தி - *டிலி கே பீச்சே பீச்சே*, *ஜிந்தா தில்*, *அன்ஷ்*
* கன்னடம் - *அப்பு பப்பு*
* மலையாளம் – *[[காவ்யா மாதவன்|கதா]]*, *ட்ரீம்ஸ்*, *வாழ்த்துக்கள்*
* தமிழ் – *[[ஆனந்தம் (திரைப்படம்)|ஆனந்தம்]]*, *[[பம்மல் கே. சம்பந்தம் (திரைப்படம்)|பம்மல் க. சம்பந்தம்]]*, காதல் வைரஸ், பந்தா பரமசிவம், *[[பரசுராம் (2003 திரைப்படம்)|பரசுராம்]]*, *[[சிந்தாமல் சிதறாமல்]]*, *[[மானஸ்தன்|மானஸ்தான்]]*, *[[ஷாக் (திரைப்படம்)|அதிர்ச்சி]]*, *[[அடிதடி (திரைப்படம்)|அடிதடி]]*, *[[அது]]*, *[[உணர்ச்சிகள் (2005 திரைப்படம்)|உணர்வுகள்]]*, *[[வணக்கம் தலைவா]]*, *[[திருட்டுப் பயலே|திருட்டு பயலே]]*, *[[சாது மிரண்டா]]* *[[குரு என் ஆளு (திரைப்படம்)|, குரு என் ஆளு]]*, *[[மரியான்]]*

; முன்னணி ஆடை வடிவமைப்பாளராக

* *[[ஆயிரத்தில் ஒருவன் (2010 திரைப்படம்)|ஆயிரத்தில் ஒருவன்]]* (2010)

## மேற்கோள்கள்


பகுப்பு:Articles with hCards
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் அலங்கார வடிவமைப்பாளர்கள்
பகுப்பு:தமிழ்த் திரைப்படத் துறை பிற பணியினர்
சௌமியா நாராயணசாமி

**சௌமியா நாராயணசாமி,**  (பிறப்பு 25 ஜூலை 2000) இந்தியாவின் தமிழ்நாட்டைச் சேர்ந்த பெண்கள் சர்வதேச கால்பந்து வீராங்கனை ஆவார். கோகுலம் கேரளா, சேது கால்பந்து சங்கங்களுக்காகவும் இந்திய பெண்கள் தேசிய கால்பந்து அணிக்காகவும் விளையாடி வருகிறார்.

## விளையாட்டு வாழ்க்கை
ஜூனியர் மற்றும் மாநில அளவிலான போட்டிகளில் தனது கோல் காக்கும் திறமையால் பார்வையாளர்களின் கவனத்தை கவர்ந்துள்ள சௌமியா, 2018 ஆம் ஆண்டில் தாய்லாந்தில் நடந்த AFC U19 தகுதிச் சுற்றில் இந்தியாவைப் பிரதிநிதித்துவப்படுத்தி விளையாடினார். அப்போது பாகிஸ்தான் மற்றும் தாய்லாந்துக்கு எதிரான இரண்டு போட்டிகளில் எந்தவொரு பந்தையும் கோல் அடிக்க விடாமல் தடுத்ததன் முலமாக தேர்வுக்குழுவினரின் பாராட்டைப் பெற்று, இந்திய பெண்கள் தேசிய கால்பந்து அணிக்கு தேர்ந்தெடுக்கப்பட்டுள்ளார்.

சௌமியா தனது கால்பந்து சங்க வாழ்க்கையின் முதல் கோப்பையை மதுரையின் சேது கால்பந்து சங்கத்தின் சார்பாக விளையாடிய 2019 ஆம் ஆண்டின் இந்திய மகளிர் லீக் பருவ விளையாட்டில் வென்றுள்ளார்.

மகளிருக்கான ஆசிய கால்பந்து கோப்பை தொடர் 2023 ஆம் ஆண்டில் மும்பையில் நடைபெற்றுள்ளது. இதில் பதினெட்டு ஆண்டுகளுக்கு பிறகு இந்திய மகளிர் அணி களமிறங்குகிறது. இந்த அணியில் ஐந்து தமிழக வீராங்கனைகள் இடம் பெற்றுள்ளனர், இத்தகைய வரலாற்று சிறப்புமிக்க அணியில் சௌமியாவும் இடம்பெற்றுள்ளார்.

## Honours
**இந்தியா**

* SAFF பெண்கள் சாம்பியன்ஷிப் : 2019

**சேது எஃப்.சி**

* இந்திய மகளிர் லீக் : 2018–19

**தமிழ்நாடு**

* தேசிய விளையாட்டு வெண்கலப் பதக்கம்: 2022 

## மேற்கோள்கள்

பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:2000 பிறப்புகள்
பகுப்பு:இந்திய காற்பந்தாட்ட வீரர்கள்
செலினா ஹொசைன்

**செலினா ஹொசைன்** ( *Selina Hossain* ) (பிறப்பு 14 ஜூன் 1947) வங்காளதேசத்தைச் சேர்ந்த புதின ஆசிரியராவார். பிப்ரவரி 2022 முதல் பங்களா அகாதமியின் தற்போதைய தலைவராக இருக்கிறார். *ஹாங்கோர் நொடி கிரெனேட்* (1976) மற்றும் *போகா மகோரர் கோர் போஷோடி* (1996) ஆகியவை இவரது முக்கிய படைப்புகள் ஆகும்.   1980 இல் பங்களா அகாதமி இலக்கிய விருது, 2009 இல் எகுஷே பதக் மற்றும் 2018 இல் சுதந்திர தின விருது போன்ற அனைத்து முக்கிய தேசிய விருதுகளையும் பெற்றுள்ளார்.   இவரது புதினங்கள் மற்றும் சிறுகதைகள் ஆங்கிலம், உருசியன், பிரெஞ்சு, ஜப்பானியம், கொரியன், பின்னிஷ் மற்றும் மலாய் ஆகிய மொழிகளில் மொழிபெயர்க்கப்பட்டுள்ளன.  இவர் 2014 முதல் 2018  வரை பங்களாதேஷ் ஷிஷு அகாதமியின் தலைவராகப் பணியாற்றினார்.

## ஆரம்ப வாழ்க்கை மற்றும் கல்வி
ஹொசைன் ஏ.கே. மோஷாரஃப் ஹொசைன் மற்றும் மரியமெனெசா பாகுல் ஆகியோருக்கு பிறந்தார். இவர், 1968 இல் ராஜ்ஷாஹி பல்கலைக்கழகத்தில் பெங்காலி மொழி மற்றும் இலக்கியத்தில் எம்.ஏ பட்டம் பெற்றார்.

## தொழில்
1994-95 இல், செலினா ஹொசைன் தனது *சந்தியா காயத்ரி* நாவலுக்காக ஃபோர்டு அறக்கட்டளையின் உதவித்தொகையைப் பெற்றார்.

இவர், பங்களா அகாதமியின் இயக்குநராக இருந்து ஓய்வு பெற்றார். இவர் பங்களாதேஷின் தேசிய மனித உரிமைகள் ஆணையத்தின் உறுப்பினராகவும், யுனெஸ்கோவின் நிர்வாகக் குழுவில் பங்களாதேஷ் அரசாங்கத்தின் பிரதிநிதியாகவும் பணியாற்றினார். 2014 இல், இவர் பங்களாதேஷ் ஷிஷு அகாடமியின் தலைவராக நியமிக்கப்பட்டார்.

செலினா ஹொசைனின் **பூமி ஓ குசும்**  என்ற நாவல் வங்காள இலக்கியத்தில் என்கிளேவ் பிரச்சினையைத் தீர்க்கும் முதல் படைப்பாகும்.

## பணிகள் (வேலை)

### நாவல்கள்

### கதைகள்

* உட்சோ தேகே நிரோண்டோர் (1969)
* ஜோலோபோட்டி மேகர் பதாஷ் (1975)
* கோல் கொரோடல் (1982)
* போரோஜோன்மோ (1986)
* மனுஷ்டி (1993)
* மோதிஜனர் மேயேரா (1995)
* ஒனுரா பூர்ணிமா (2008)
* சொக்கினார் சோந்திரகோலா (2008)
* ஏகலேர் பந்தபுரி (2008)
* ஒபேலர் டின்கான் (2009)
* நாரிர் ரூப்கோதா (2009)
* நுன்பந்தர் கோரகோரி (2014)
* மிருத்யூர் நில்பத்மா (2015)

## விருதுகள்
[thumb| சார்க் (SAARC) இலக்கிய விருது - 2015 இன் [சீதகாந்த் மகாபத்ரா|சீதாகாந்த மகாபத்ரா, சுமன் பொக்ரேல் மற்றும் பிற பெறுநர்களுடன் செலினா ஹொசைன்]]

* டாக்டர். முஹம்மது இனாமுல் ஹக் தங்கப் பதக்கம் (1969)
* பங்களா அகாதமி இலக்கிய விருது (1980)
* அலோல் இலக்கிய விருது (1981) 
* கமர் முஷ்டாரி நினைவு பரிசு (1987)
* பிலிப்ஸ் இலக்கியப் பரிசு (1994)
* அலக்தா இலக்கிய விருது (1994)
* சாகித்ய அகாதமியின் பிரேம்சந்த் பெல்லோஷிப் 
* எகுஷே பதக் (2009)
* ஐஐபிஎம் வழங்கும் ரவீந்திர ஸ்மிருதி புரஸ்கார். புது டெல்லி (2010)
* சந்திரபதி அகாதமி தங்கப் பதக்கம் (2010)
* ரவீந்திர பாரதி பல்கலைக்கழகத்தில் இருந்து (2010) இலக்கியத்திற்கான சர்வதேச விருது (ஹானரிஸ் காசா)
* ஐஐபிஎம் புது டெல்லியின் சுர்மா சௌத்ரி நினைவு விருது (2011)
* சார்க் இலக்கிய விருது (2015) 
* சுதந்திர தின விருது (2018)

## சான்றுகள்

பகுப்பு:வங்காள எழுத்தாளர்கள்
பகுப்பு:வாழும் மக்கள்
பகுப்பு:1947 பிறப்புகள்
நஜ்மா

**நஜ்மா** (*Najma*) என்பவர் பாக்கித்தான் முன்னாள் திரைப்பட நடிகை ஆவார். இவர் 1970 மற்றும் 1980களில் 100க்கும் மேற்பட்ட உருது மற்றும் பஞ்சாபி மொழித் திரைப்படங்களில் நடித்துள்ளார். இவர் நடித்த குறிப்பிடத்தக்கத் திரைப்படங்களாக *ஜீனத்* (1975), *டூஃபான்* (1976), *சார்ஜென்ட்* (1977), *ஷோலா* (1978), *வெஹ்ஷி குஜ்ஜர்* (1979) உள்ளது. 1978-ல் சிறந்த நடிகைக்கான நிகர் விருதை வென்றார்.

## தொழில்
நஜ்மா தனது திரைத்துறை வாழ்க்கையை 1972-ல் *ஹீரா* என்ற பஞ்சாபி திரைப்படத்தில் கௌரவ வேடத்தில் நடித்ததன் மூலம் தொடங்கினார். ஆனால் இவரது முதல் குறிப்பிடத்தக்கத் திரைப்படம் "*கன்சாதா*" 1975-ல் வெளியாகியது. இந்தப் படத்தில் துணை கதாநாயகியாக நடித்தார். இப்படம் வணிகரீதியாக பெரும் வெற்றி பெற்றது. மேலும் இதன் மூலம் லாலிவுட்டில் நடிக்க நஜ்மாவுக்கு வழி கிடைத்தது. பின்னர், இவர் பல உருது மற்றும் பஞ்சாபி திரைப்படங்களில் நடித்தார். அசுலாம் இராணி இயக்கிய "*சார்ஜென்ட்*" (1977) என்ற அதிரடி உருது திரைப்படம் இவரது குறிப்பிடத்தக்கப் படங்களில் ஒன்றாகும். இத்திரைப்படத்தில் விடுதி நடன மங்கையாக இவரது கதாபாத்திரம் மிகவும் பாராட்டப்பட்டது. இப்படத்தில் ஆசிப்கானுடன் இணைந்து கதாநாயகியாக நடித்துள்ளார். ஒரு வருடம் கழித்து, இவர் மற்றொரு வெற்றிகரமான பஞ்சாபி திரைப்படமான "*ஷோலா*"வில் நடித்துச் சிறந்த நடிகைக்கான நிகர் விருதை வென்றார்.

நஜ்மாவின் கடைசித் திரைப்படம் "*தகண்ட் கபனோ பலார்* ஆகும். இது 1994-ல் வெளியானது.

## தனிப்பட்ட வாழ்க்கை
நஜ்மாவின் கடைசி பாஷ்டோ திரைப்படம் வெளியான பிறகு, நஜ்மா மெஹ்ரான், சிந்துவைச் சேர்ந்த நிலப்பிரபுத்துவ பிரபு *குலாம் முஸ்தபா ரிண்டை* மணந்து லாலிவுட்டை விட்டு நிரந்தரமாக வெளியேறினார்.

## திரைப்படவியல்
நஜ்மா 29 உருது, 83 பஞ்சாபி மற்றும் 7 பாஷ்டோ மொழித் திரைப்படங்கள் உட்பட 119 படங்களில் நடித்துள்ளார்.

* 1975: கன்சாடா (பஞ்சாபி)
* 1975: ஹத்காரி (பஞ்சாபி)
* 1976: பகாவத் (பஞ்சாபி)
* 1976: தூஃபான் (பஞ்சாபி)
* 1976: பாகி டே ஃபராங்கி (பஞ்சாபி)
* 1976: உரிமம் (பஞ்சாபி)
* 1976: ஜட் குரியன் துன் தர்தா (பஞ்சாபி)
* 1976: மொஹபத் அவுர் தோஸ்தி (உருது)
* 1976: ஹஷர் நஷர் (பஞ்சாபி)
* 1977: 2 சோர் (பஞ்சாபி)
* 1977: உஃப் யே பிவியான் (உருது)
* 1977: தில்தார் சட்கே (பஞ்சாபி)
* 1977: 3 பாட்ஷா (பஞ்சாபி)
* 1977: ஜீரா சைன் (பஞ்சாபி)
* 1977: சார்ஜென்ட் (உருது)
* 1977: சோர் சிபாஹி (பஞ்சாபி)
* 1977: ஜப்ரூ (பஞ்சாபி)
* 1977: கானூன் (பஞ்சாபி)
* 1977: சுஹா ஜோரா (பஞ்சாபி)
* 1977: அஜ் டியான் குர்ரியன் (பஞ்சாபி)
* 1978: தக்ராவ் (உருது)
* 1978: ஷோலா (பஞ்சாபி)
* 1978: ஊரடங்கு உத்தரவு (பஞ்சாபி)
* 1978: புறக்கணிப்பு (பஞ்சாபி)
* 1978: ஷெரீப் ஜித்தி (பஞ்சாபி)
* 1979: வெஹ்ஷி குஜ்ஜர் (பஞ்சாபி)
* 1979: கெஹ்ரே ஜகாம் (உருது)

## விருதுகள்

## மேற்கோள்கள்

பகுப்பு:வாழும் மக்கள்
பகுப்பு:பாக்கித்தானிய திரைப்பட நடிகர்கள்
பகுப்பு:பாக்கித்தானியப் பெண்கள்
ஷைலா அப்துல்லா

**ஷைலா அப்துல்லா** ( Shaila Abdullah ; பிறப்பு 1971) ஒரு பாக்கித்தான்-அமெரிக்க எழுத்தாளராவார். இவர் வடிவமைப்பாளராகவும் உள்ளார்.

## வாழ்க்கை
ஷைலா அப்துல்லா ஆங்கில மொழிக்கான பத்ராஸ் பொகாரி விருது, கோல்டன் குயில் விருது, வாசகர் பார்வை விருது, எழுதப்பட்ட கலை விருது மற்றும் ஹாப்சன் அறக்கட்டளையின் மானியம் ஆகியவற்றைப் பெற்றுள்ளார். இவரது *பியான்ட் தி  கெய்ன் வால்* சிறந்த புனைகதைக்கான ஜூரி பரிசைப் பெற்றது. இது நோரும்பேகா புனைகதை விருதுகளில் மிக உயர்ந்த விருதாகும்.

இவரது புத்தகங்களில் *சாஃப்ரான் டிரீம்ஸ்*, *பியான்ட் தி  கெய்ன் சவால்* உட்பட *குயின் இன் சர்ச் ஆஃப் எ ரெயின்போ*, *மை ஃப்ரெண்ட் சுஹானா*, மற்றும் *எ மேனுவல் ஃபார் மார்கோ* ஆகிய மூன்று குழந்தைகளும் புத்தகங்கள் அடங்கும். சிறப்புத் தேவையுடைய குழந்தைகளுக்கான புத்தகங்களையும் எழுதியுள்ளார்.

2014 ஆம் ஆண்டின் முற்பகுதியில், வாசிங்டன் மற்றும் லீ பல்கலைக்கழகத்தைச் சேர்ந்த ஒரு ஆய்வுக் குழு ஒரு ஆய்வை நடத்தியது. அதில் *சாஃப்ரான் டிரீம்ஸ்*ஸிலிருந்து 3,000-வார்த்தைகளைப் படிப்பது ஒரு நபரை இனவெறியைக் குறைக்கும் என்று கண்டறிந்தனர். இந்தப் புதினம் குடியேற்ற இலக்கியத்தின் 50 சிறந்த படைப்புகளில் ஒன்றாகக் குறிப்பிடப்பட்டுள்ளது.

## பணிகள்
**Beyond the cayenne wall : collection of short stories*, Lincoln, NE : iUniverse, 2005. , 
**Saffron dreams : a novel*, Ann Arbor, MI : Modern History Press, 2010. , 
**My friend Suhana*, Ann Arbor, MI : Loving Healing Press, 2014. , 
**A manual for Marco*, Ann Arbor, MI : Loving Healing Press 2015. , 

## சான்றுகள்

## வெளி இணைப்புகள்
*  
* If These Walls Could Talk , Nirali Magazine, April 2007

பகுப்பு:வாழும் மக்கள்
பகுப்பு:1971 பிறப்புகள்
பகுப்பு:பாக்கித்தானிய எழுத்தாளர்கள்
பகுப்பு:அமெரிக்க எழுத்தாளர்கள்
பகுப்பு:பெண் எழுத்தாளர்கள்
நஜ்மா பர்வீன்

**நஜ்மா பர்வீன்** (*Najma Parveen*)(பிறப்பு 20 டிசம்பர் 1990) என்பவர் பாக்கித்தானிய விரைவோட்ட வீராங்கனை ஆவார். இவர் 2016 மற்றும் 2020 கோடைக்கால ஒலிம்பிக்கில் பாக்கித்தானை பிரதிநிதித்துவப்படுத்தினார். சூலை 2021 நிலவரப்படி, இவர் 200 மீ, 400 மீ மற்றும் 400 மீ தடை ஓட்டங்களில் தேசிய சாதனை படைத்தவர் ஆவார்.

## தொழில்
பர்வீன் நாட்டின் சாதனை விளையாட்டு வீரர்களின் ஒருவராக உள்ளார்.

### தேசிய போட்டிகள்
பர்வீன் அனைத்து தேசிய போட்டிகளிலும் பாக்கித்தானின் தண்ணீர் மற்றும் சக்தி மேம்பாட்டு முகமையினை  பிரதிநிதித்துவப்படுத்துகிறார். 2019ல் பெசாவரில் நடந்த 33வது தேசிய விளையாட்டுப் போட்டியில் 200 மீட்டர் விரைவோட்டத்தில்ல் புதிய சாதனையை நிகழ்த்தினார். ஒரு மாதம் கழித்து இவர் நேபாளத்தில் நடைபெற்ற போட்டியில் இதை மீண்டும் முறியடித்து சாதனைப் படைத்தார்.

### பன்னாட்டு போட்டிகள்
பர்வீன் 2016 கோடைக்கால ஒலிம்பிக்கில் பெண்கள் 200 மீட்டர் ஓட்டப் பந்தயத்தில் கலந்து கொண்டார். இதில் இவர் 26.11 வினாடிகளில் கடந்தார். எனவே அரையிறுதிக்குத் தகுதி பெறவில்லை. 2020 கோடைக்கால ஒலிம்பிக்கில் இதே நிகழ்வில் இவர் போட்டியிட்டார். பருவத்தில் சிறந்ததாக இருந்தாலும், தனது தகுதிச்சுற்றில் கடைசி இடத்தைப் பிடித்தார்.

## தேசிய சாதனைகள்

## மேற்கோள்கள்

## வெளி இணைப்புகள்

* பாக்கித்தான் விளையாட்டு வாரியத்தின் சுயவிவரம் (அதிகாரப்பூர்வ இணையதளம்)

பகுப்பு:வாழும் மக்கள்
பகுப்பு:1990 பிறப்புகள்
பகுப்பு:பாக்கித்தானியப் பெண்கள்
இஷ்ரத் அஃப்ரீன்

**இஷ்ரத் அஃப்ரீன்** ( Ishrat Afreen ) (இஷ்ரத் ஆப்ரீன்) பிறப்பு 25 டிசம்பர் 1956) இவர் ஒரு உருது கவிஞர். இவரது படைப்புகள் ஆங்கிலம், யப்பானியம், சமஸ்கிருதம், இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. கசல் பாடகர்களான ஜக்ஜீத் சிங் & சித்ரா சிங் ஆகிய இருவரும் இவரது கவிதைகளை தங்களின் இசைத்தொகுப்பு நிகழ்ச்சியான *பியோண்ட் டைம்* (1987) என்பதில் நிகழ்த்தினர். பிரித்தானிய-பாக்கித்தானி திரைப்பட நடிகர் ஜியா மொஹைதீன் தனது 17வது, 20வது தொகுதிகளிலும், தற்போதைய கச்சேரிகளிலும் இவரது கவிதைகளை வாசிக்கிறார்.

## ஆரம்ப வாழ்க்கை மற்றும் தொழில்
இவர் தனது 14வது வயதில் 31 ஏப்ரல் 1971 அன்று *டெய்லி ஜங்* என்ற தினசரியில் முதன்முதலில் எழுத ஆரம்பித்தார். தொடர்ந்து எழுதிய இவரது கவிதைகள் இந்தியா மற்றும் பாக்கித்தான் முழுவதும் பல இலக்கிய இதழ்களில் வெளியிடப்பட்டது. இறுதியில் கவிஞர் பஹ்மிதா ரியாஸ் நடத்திவந்த *ஆவாஸ்* என்ற மாத இதழின் உதவி ஆசிரியரானார். இவரது எழுத்து வாழ்க்கைக்கு இணையாக 1970-1984 வரை பாக்கித்தான் வானொலியில் தேசிய மற்றும் உலகளவில் ஒளிபரப்பப்பட்ட பல வானொலி நிகழ்ச்சிகளில் பங்கேற்றார். பின்னர் மிர்சா ஜமிலின் கீழ் பக்க தளவமைப்பு மென்பொருளான இன்பேஜிற்கான நஸ்தலீகு வரிவடிவத்தில் பணியாற்றினார்.

இஷ்ரத் அஃப்ரீன் தற்போது ஆஸ்டினின் இந்து உருது பிளாக்சிப் திட்டத்தில் ஆஸ்டின், டெக்சாஸ் பல்கலைக்கழகத்தின் முதன்மை உருது விரிவுரையாளராக உள்ளார்.

## கல்வி
அஃப்ரீன் தனது இளங்கலைக் கல்வியை கராச்சியில் உள்ள அல்லாமா இக்பால் அரசுக் கல்லூரியில் பயின்றார், பின்னர் பாக்கித்தானின் கராச்சி பல்கலைக்கழகத்தில் உருது இலக்கியத்தில் முதுகலைப் பட்டம் பெற்றார். பின்னர் ஆகா கான் உறைவிடப் பள்ளியிலும் கற்பித்தார்.

## வெளியீடுகள்
அஃப்ரீன் *குஞ்ச் பீலே பூலோன் கா* (1985) மற்றும் *தூப் அப்னே ஹிஸ்ஸே கி* (2005) ஆகிய இரண்டு கவிதைத் தொகுப்புகளை வெளியிட்டுள்ளார். இதைத் தவிர *வீ சின்புல் வுமன்*  என்ற மதிப்புமிக்க தொகுப்பில் இவரது கவிதைகள் சேர்க்கப்பட்டுள்ளன.

## சான்றுகள்
*Official site
*Urdu Study at University of Wisconsin
*BBC: 2005's Most Important Urdu Publications
*DAWN Book Review of "Dhoop Apney Hissay Ki"
*Article in Urdu
*DAWN Interview Article
*Initial DAWN Article 1 
*Article on Launching of "Dhoop Apne Hissay Ki" 
*Image of Newspaper Spread in Urdu 

பகுப்பு:பாக்கித்தானிய பெண் எழுத்தாளர்கள்
பகுப்பு:பாக்கித்தான் பெண் உரிமை செயற்பாட்டாளர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:பெண் எழுத்தாளர்கள்
அல்தாப் பாத்திமா

**அல்தாஃப் பாத்திமா** ( Altaf Fatima ; 10 ஜூன் 1927 - 29 நவம்பர் 2018) ஒரு பாகிஸ்தானிய உருது புதின ஆசிரியரும், சிறுகதை எழுத்தாளரும், ஆசிரியரும் ஆவார். இவர் முஹம்மது இக்பாலின் கவிதைகளில் நிபுணத்துவம் பெற்றவர். இலக்னோவில் பிறந்த இவர் பிரிவினையின் போது லாகூருக்கு குடிபெயர்ந்தார். பஞ்சாப் பல்கலைக்கழகத்தில் முதுகலையையும், இளங்கலை கல்வியியலையும் படித்தார்.  இவரது புதிமான *தஸ்தக் நா தோ* ("தட்டாதே") உருது மொழியில் வரையறுக்கப்பட்ட படைப்புகளில் ஒன்றாக கருதப்படுகிறது. இதைத் தழுவி பாக்கித்தான் தொலைக்காட்சியில் நிகழ்ச்சி ஒன்று ஒளிபரப்பப்பட்டது.  கராச்சியிலிருந்து வெளிவரும் மாத இதழான *ஹெரால்ட்* மூலம் சுருக்கப்பட்ட மொழிபெயர்ப்பும் வெளியிடப்பட்டது. 2018 ஆம் ஆண்டில், பாத்திமா 9வது கராச்சி இலக்கிய விழாவில் கேஎல்எஃப் உருது இலக்கிய விருதைப் பெற்றார்.  இவர் 29 நவம்பர் 2018 அன்று இறந்தார். 

## சான்றுகள்

பகுப்பு:2018 இறப்புகள்
பகுப்பு:1927 பிறப்புகள்
பகுப்பு:பாக்கித்தானிய எழுத்தாளர்கள்
பகுப்பு:பாகிஸ்தானியக் கவிஞர்கள்
பகுப்பு:இந்தியக் கவிஞர்கள்
பகுப்பு:உருதுக் கவிஞர்கள்
பிரீதம் சைனி

முனைவர் **பிரீதம் சைனி** (*Dr. Pritam Saini*, 1927-2003) என்பவர் ஒரு பஞ்சாபி பத்திரிகையாளர், இலக்கிய விமர்சகர், வரலாற்று அறிஞர் ஆவார்.  இவர் இந்தியாவின் பஞ்சாபில் உள்ள பட்டியாலாவில் உள்ள பஞ்சாபி பல்கலைக்கழகத்தில் ஆய்வாளராக இருந்தார். மேலும் பஞ்சாப் வரலாற்றுப் பேராயம் மற்றும் இந்திய வரலாற்றுப் பேராயம் போன்ற கல்வியியில் அமைப்புகளில் உறுப்பினராகவும் இருந்தார்.  

## குறிப்புகள்

பகுப்பு:2003 இறப்புகள்
பகுப்பு:1927 பிறப்புகள்
பகுப்பு:பஞ்சாபி எழுத்தாளர்கள்
சித்ரா சிங்

**சித்ரா சிங்** (  *Chitra Singh* )  ( என்கிற ஷோம் )  ஒரு இந்திய கசல் பாடகியாவார். இவர் தனது கணவர் ஜக்ஜீத் சிங்குடன் இணைந்து கசல் வகையை பிரபலப்படுத்தினார். "கசல் உலகின் ராஜா மற்றும் ராணி" என்று மரியாதையுடன் அழைக்கப்படும் இவர்கள் இருவரும் சேர்ந்து 1970கள் மற்றும் 80களில் மிகவும் வெற்றிகரமான இந்திய இசையை உருவாக்கினர். 1970களிலும் 1980களிலும் இசைத்தட்டுக்கள் வெளியிட்டுள்ளார். இந்திய பதிவிசை வரலாற்றில் ஓர் கணவன்-மனைவி இணையாக இவ்வாறு இசை பதிவதற்கு இவர்களே முன்னோடிகளாக கருதப்படுகின்றனர்.

## சொந்த வாழ்க்கை
சித்ரா ஷோம், ஒரு பெங்காலி குடும்பத்தில் பிறந்தார். தனது கல்வியை முடித்த பிறகு, ஒரு முன்னணி விளம்பர நிறுவனத்தில் நிர்வாகியான தெபோ பிரசாத் தத்தாவை மணந்தார். 1950 களின் நடுப்பகுதியில் திருமணம் நடைபெற்றது. 1959இல் இவர்களுக்கு மோனிகா என்ற மகள் இருந்தார்.

சித்ரா, பாடகரான சீக்கிய பாரம்பரியத்தைச் சேர்ந்த ஜக்ஜீத் சிங்கை சந்தித்தார். இவர்கள் முதன்முதலில் 1967 ஆம் ஆண்டில் ஒரு இசை பதிவரங்கத்தில் சந்தித்தனர். ஜாக்ஜித்திடம் காதல் வயப்பட்ட சித்ரா 1968 ஆம் ஆண்டில், தனது 9 வயது மகளை அழைத்துக்கொண்டு பிரசாத்தை விட்டு வெளியேறினார். 1969 ஆம் ஆண்டில், தனது கணவரை விவாகரத்து செய்தார். பின்னர் ஜக்ஜித் சிங்கை மணந்தார். இவர்களுக்கு விவேக் என்ற மகன் பிறந்தார். தொழில் ரீதியாக, இவர்கள் கசல் பாடல்களை  இரட்டையர்களாக உருவாகினர்.

## பிற்கால வாழ்க்கை
மகன் விவேக் ஜூலை 27, 1990 அன்று சாலை விபத்தில் இறந்தார். சித்ரா தனது மகன் இறந்த நாளிலிருந்து இதுவரை பொது இடங்களில் பாடவில்லை. எந்தப் பாடலையும் பதிவு செய்யவில்லை. இவரது முதல் திருமணத்தின் மூலம் பிறந்த மோனிகாவின் திருமண வாழ்க்கையும் வெற்றிகரமானதாக இல்லை. 2009 ஆம் ஆண்டில், 50 வயதான மோனிகா தற்கொலை செய்து கொண்டார். இந்த சம்பவத்திற்கு இரண்டு ஆண்டுகளுக்குப் பிறகு, ஜக்ஜீத் சிங் 2011 இல் மூளைக் கசிவால் இறந்தார். தற்போது சித்ரா தனது இரண்டு பேரன்களுடன் வசித்து வருகிறார்.

## சான்றுகள்

## வெளி இணைப்புகள்
* Oct 2007 Interview
* http://timesofindia.indiatimes.com/Mumbai/Chitra-Singhs-daughter-ends-life-at-Bandra-home/articleshow/4595547.cms

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:இந்தியப் பாடகர்கள்
பகுப்பு:கசல் பாடகர்கள்
மேதாதிதி

**மேதாதிதி** (**Medhātithi**), மனுதரும சாத்திரத்திற்கு முதன்முதலில் விளக்க உரை எழுதியவர். மேலும் இவர் யாக்யவல்க்கிய ஸ்மிருதியை மையமாகக் கொண்டு இந்து சமயச் சட்டங்களில் ஒன்றான மிதாச்சாரம் எனும் நூலை இயற்றியுள்ளார். மேதாதிதி காஷ்மீரத்தைச் சேர்ந்தவர்.இவர் வாழ்ந்த காலம் கிபி 820 மற்றும் 1050க்கும் இடைப்பட்ட காலம் என இந்தியவியல் அறிஞர்கள் கணித்துள்ளனர். சில அறிஞர்கள் 9ஆம் நூற்றாண்டிற்கும், பத்தாம் நூற்றாண்டிற்கும் இடைப்பட்ட காலம் என கருதுகிறார்கள்.  
## இதனையும் காண்க
* தாயபாகம்

## அடிக்குறிப்புகள்

## மேற்கோள்கள்
*

பகுப்பு:சமசுகிருத அறிஞர்கள்
பாத்திமா சுரய்யா பாஜியா

**பாத்திமா சுரய்யா பாஜியா** ( *Fatima Surayya Bajia* ; 1 செப்டம்பர் 1930 - 10 பிப்ரவரி 2016) பாக்கித்தானைச் சேர்ந்த உருது புதின ஆசிரியரும், நாடக ஆசிரியரும், நாடக எழுத்தாளரும் ஆவார். இவரது படைப்புகளைப் பாராட்டி ஜப்பானின் உயரிய குடிசார் விருது உட்பட உள்நாட்டிலும் வெளிநாட்டிலும் பல்வேறு விருதுகள் வழங்கப்பட்டன. பாஜியா பாக்கித்தானில் உள்ள சிந்து மாகாணத்தின் முதலமைச்சரின் ஆலோசகராக இருந்தார். மேலும் பாக்கித்தானின் கலை மன்றத்தின் நிர்வாகக் குழுவின் உறுப்பினராகவும் இருந்தார். இவர் 10 பிப்ரவரி 2016 அன்று கராச்சியில் 85 வயதில் இறந்தார்.  

சமூக நலன், இலக்கிய வானொலி, தொலைக்காட்சி மற்றும் மேடை ஆகியவற்றில் நன்கு அறியப்பட்ட ஆளுமையான பாஜியா இஸ்லாமாபாத் மற்றும் லாகூரில் உள்ள தொலைக்காட்சி நிறுவனங்களுக்கு நாடகங்களை எழுதினார். "மெஹ்மான்" என்ற தனது முதல் நீண்ட நாடகத்தையும் எழுதினார். *ஆரைஷ்-இ-காம்-இ-ககல்* என்ற தலைப்பில் ஆராக் மற்றும் அழகு பராமரிப்பு நிகழ்ச்சிகள் போன்ற இலக்கிய நிகழ்ச்சிகளுக்கும் பங்களித்தார். மேலும் பல்வேறு குழந்தைகள் நிகழ்ச்சிகளையும் தயாரித்துள்ளார்.  தீவிர பெண்ணியவாதியாகவும் இருந்தார்.

## ஆரம்ப கால வாழ்க்கை
இந்தியாவின் ஐதராபாத்தை பூர்வீகமாகக் கொண்ட இவர், தற்போதைய கர்நாடகா மாநிலத்தில் உள்ள ராய்ச்சூர் நகரத்தில் "பஞ்ச் பீபி மலை" அருகே பிறந்தார். சுதந்திரத்திற்குப் பிறகு தனது குடும்பத்துடன் பாக்கித்தானுக்கு குடிபெயர்ந்தார். எந்த முறையான கல்வியையும் பெறவில்லை, அதற்கு பதிலாக வீட்டுக்கல்வியையேக் கற்றார். இருந்தபோதிலும், இவர் ஒரு சிறந்த அறிவாளியாகவும், வாசராகவும், எழுத்தாளராகவும் தரவரிசைப்படுத்தப்பட்டார்.

## இறப்பு
தொண்டை புற்றுநோயால் பாதிக்கப்பட்டிருந்த பாஜியா 10 பிப்ரவரி 2016 அன்று கராச்சியில் தனது 85 வயதில் இறந்தார்.

## அஞ்சலி
1 செப்டம்பர் 2018 அன்று, இவரது 88வது பிறந்தநாளின் நினைவாக, கூகுள் இவரைக் கொண்டாடும் வகையில் கூகுள் டூடிலை வெளியிட்டது.

## சான்றுகள்

## வெளி இணைப்புகள்
* 

பகுப்பு:2016 இறப்புகள்
பகுப்பு:1930 பிறப்புகள்
பகுப்பு:பாக்கித்தானிய எழுத்தாளர்கள்
பகுப்பு:பெண் எழுத்தாளர்கள்
பகுப்பு:உருது எழுத்தாளர்கள்